**הסכם גירושין**

**חלוקת זמני השהות**

**קבלת החלטות ושיתוף במידע**

**הגדרה הורית**

**כלכלת הילד ("מזונות")**

**ושאר נושאי האחריות ההורית**

**גיא רוה**

**פברואר 2024**

* חשוב: את דף ההקדמה, את שלושת דפי ההסבר, את ההערות שלנו בהסכם עצמו ואת הסעיפים שלא בחרתם בסעיפי האפשרויות **יש למחוק כמובן**.
* אין באמור במסמך זה כדי להוות המלצה משפטית. כדאי ורצוי להתייעץ עם עורך/ת דין לפני חתימת הסכם הגירושין ופנייה לבית המשפט.

**למי מיועד בסיס הסכם הגירושין שלנו:**

א. **להורים המתגרשים**: רוב ההורים ילמדו מההסכם שלנו איך נראה הסכם גירושין, ומה חשוב לרשום בהסכם שלהם אותו הם בונים לבדם או אצל המגשר/עו"ד.

חלק מההורים ישתמשו בו להכנת הסכם הגירושין שלהם, יוסיפו לו את החלקים שאין בו (כמו רכוש) ויגישו אותו בעצמם לבית המשפט או לבית הדין הרבני. ככל שיש יותר רכוש, ככל שנושא הרכוש מסובך ומורכב יותר, עדיף לעשות זאת עם עו"ד.

ב. **מגשרים ועורכי דין**: מוזמנים לקחת מההסכם שלנו סעיפים להסכם אותו הם בונים ללקוח שלהם.

**חשוב - כיצד למלא את ההסכם:**

ראשית, את דף ההקדמה, את שלושת דפי ההסבר, את ההערות שלנו בהסכם עצמו **יש למחוק כמובן.**

שנית, בכל נושא בו יש מספר אפשרויות (למשל, אופן רישום חלוקת זמני השהות, או קביעת הגורם האחראי למתן החלטה בנושא רפואי/חינוכי במצב של אי הסכמה בין ההורים וכו') אנו מציינים בהסכם מהן האפשרויות שלכם, ומזמינים אתכם לבחור את האפשרות המתאימה לתא המשפחתי שלכם, או לנסח אפשרות משלכם. בנושאים נקודתיים אלו, בהם יש בחירה בין מספר אפשרויות, למשל איזה אחוז ישלם כל אחד מההורים על הוצאות בריאות וחינוך, אתם צריכים לבחור את האפשרות המתאימה לכם, ולמחוק את שאר האפשרויות הלא רלוונטיות ואת הריבוע של בחירת האפשרות שבחרתם. הסכם הבסיס שלנו יחסית ארוך, אך לאחר בחירת הסעיפים המתאים לכם ומחיקת המיותר, **והערות ההסבר שלנו**, ההסכם יהיה קצר יותר כמובן.

**מעבר על הסכם הגירושין שלכם**

כמובן שניתן לפנות אלינו באמצעות המייל בכל שאלה לגבי בסיס ההסכם הגירושין המצורף. כמו כן , תמיד נשמח לעבור על ההסכם עליו אתם עומדים לחתום (מוזמנים לשלוח לנו כקובץ וורד) ולהביע את עמדתנו, כמובן רק בדברים הקשורים לילד )הגדרות הוריות, חלוקת זמני שהות וכו'. לא נושאים כמו רכוש וגט)/

**המטרה שלנו בפרסום הסכם גירושין חינם להורדה:**

המטרה בהכנת הסכם גירושין היא לכלול בו את מירב הנושאים הרלוונטיים לתא המשפחתי שלכם על מנת להעניק ביטחון וליצור התנהלות צפויה וידועה עם היציאה לדרך החדשה, לצד מניעת ויכוחים שיתכן ויצוצו במהלך הדרך.

כאשר הסכם הגירושין נעשה בהליך גישור, בהסכמות, ([הכי טוב כמובן!](https://shared-parenting.co.il/divorce-with-children/)), קל ונוח יותר לדון על אותם נושאים המוגדרים לעיתים "קטנים" אשר לרוב בית המשפט לא יתייחס אליהם, אך בחיי היום יום יש להם חשיבות רבה לשמירת יחסים תקינים ושלווים בין ההורים. למשל, מי אחראי להסעות הילדים, מה הן שעות המעברים של הילדים בחגים וחופשים, קניית ביגוד והנעלה וכו'. כאשר ההסכם נקבע על ידי בית המשפט, ועל פי המלצות עו"ס לעניין סדרי דין, לרוב הדיון יתמקד רק בחלוקת זמני השהות ובמזונות, ואילו שאר הנושאים לעיתים יוזנחו, וכך ייתכן שבעתיד יגרמו למחלוקות מיותרות בין ההורים.

קיימות משפחות בהן חלוקת האחריות בין ההורים בזמן הנישואים היא שהאם משקיעה יותר בבית ובילדים, בעוד שהאב תורם יותר לפרנסה.

באופן טבעי, ובראייה של טובת הילדים, **עם הפרידה מצב זה לרוב ישתנה**. הסכם הגירושין בא לבנות מסגרת חדשה לכל היבטי חלוקת האחריות ההורית.

בהסכם יופיעו, בפרטי פרטים, תנאי חלוקת האחריות ההורית: חלוקת זמני השהות, חינוך, בריאות, הסעות ילדים, אזור המגורים, מזונות וכו', מי אחראי על מה, מתי, עד כמה, וכד'. ככל שההסכם יותר מפורט, יותר "סגור" - יהיה פחות מקום לחיכוכים בעתיד. חשוב שהסכם הגירושין יכתב בלשון ברורה ושאינה משתמעת לשתי פנים, וחשוב לוודא ששני ההורים תמימי דעים בהבנתם את הכתוב. לכן, הוספנו במסגרת ההסכם הפניות לדפים באתר המסבירים נושא זה או אחר לנוחיותכם.

**הסכם גירושין מותאם לכל תא משפחתי:**

כל משפחה היא עולם ומלואו ולכן אין הסכם אחד אשר יתאים לכל המשפחות. ההסכם המצורף הוא שלד, הסכם מסגרת, בו מופיעים מרבית הדברים החשובים, אך חשוב להבין שלכל משפחה היבטים המייחדים אותה. מסיבה זו, במידת הצורך, יש מקום להוסיף להסכם זה התייחסות מפורטת לנושאים ייחודיים לתא המשפחתי שלכם, כגון: הורה שעובד ימים רבים בחו"ל, ילדים בעלי צרכים מיוחדים, עבודה במשמרות, מעבר בין הבתים בשבת לאנשים שומרי מסורת וכד', וכך ליצור את הסכם הגירושין שלכם. אתם מכירים את התא המשפחתי שלכם, הסכם הגירושין צריך לתת פתרונות, לפעמים יצירתיים, שמתאימים לכם.

ראינו הסכמים בהם הורים לילד קטן העדיפו לחלק את ימי החג כך שכל הורה יהיה עם הילד ויוכל לחוות עימו את שמחת החג, למשל בפורים, לצד הורים אשר בחרו, מסיבות דתיות או אחרות, לחלק חלק מהחגים בצורה קבועה כך שאין תחלופה כל שנה. כמו כן, ההורים יכולים להחליט שהיום האחרון של החופשה הגדולה יהיה באופן קבוע יום מתחלף, כך שכל הורה יזכה להלין לסירוגין את הילדים לפני היום הראשון לתחילת שנת הלימודים ויתאפשר לו ללוות אותם ביום הראשון ללימודים למוסד החינוכי - הכל בהתאם למתאים לתא המשפחתי שלכם.

ראוי לציין שכשם שההורים צריכים להיות גמישים בהחלפת ימים מידי פעם, כך גם לעיתים לגבי החגים. למשל, יום העצמאות כשהילד כבר מבלה עם החברים וההורים גרים בערים שונות. לא כל דבר ניתן לרשום מראש בהסכם הגירושין, ולכן גמישות ורצון טוב הם תמיד מרכיבים מסייעים.

**טבלת חלוקת זמני שהות בחגי תשרי וחגי האביב:**

המלצה חשובה נוספת להורים, בעיקר בתחילת הדרך, אשר אינה חלק מהסכם זה, היא שכל מקבץ חגים (בעיקר עבור חגי תשרי וחגי האביב) יכינו ההורים טבלה מסודרת עם חלוקת זמני השהות לכל יום בחגים, כולל שעות מעבר הילדים מבית לבית. כך יסכמו ההורים **מראש** את החלוקה, וימנעו ממריבות מיותרות שהחגים עלולים להביא איתם, למשל כאשר חלוקת ימי החג היא שווה, אך יש מספר אי זוגי של ימים/לילות. [טבלת חגי אביב שנת 2020 כדוגמא.](https://shared-parenting.co.il/wp-content/uploads/2020/03/%D7%97%D7%9C%D7%95%D7%A7%D7%AA-%D7%97%D7%92%D7%99-%D7%90%D7%91%D7%99%D7%91-%D7%9C%D7%94%D7%A1%D7%9B%D7%9D-%D7%92%D7%99%D7%A8%D7%95%D7%A9%D7%99%D7%9F.docx)

**מה חסר בהסכם שלנו?**

אין בהסכם זה התייחסות לנושאים: חלוקת הרכוש והסדרת חובות וקצבאות פרישה למיניהן. יש להגיע להסכמות בנושאים אלה ולהוסיף אותם להסכם.

**אישור הסכם גירושין - בירוקרטיה:**

על מנת לתת להסכם תוקף של פסק דין (שניתן לאכיפה בהמשך) עליכם (מספיק הורה אחד כמובן) להגישו לאישור בבית המשפט למשפחה או בבית הדין הרבני. **לבחירתכם.** לטעמנו עדיף בית המשפט למשפחה.

**אישור הסכם הגירושין בבית המשפט למשפחה:** לבקשתנו הוסיפו באתר בתי המשפט [דף הסבר לנושא](https://www.gov.il/he/departments/general/family_divorce). לצערנו כיום (1/24) הנהלת בתי המשפט ביטלה את האפשרות להורים לא מיוצגים להגיש בעצמם את הסכם הגירושין שלהם.

**אישור הסכם הגירושין בבית הדין הרבני**: ניתן להגיש את ההסכם דרך אתר בתי הדין הרבניים. [ראו כאן](https://www.gov.il/he/departments/topics/divorce_subject/govil-landing-page)  [וזה הטופס](https://forms.gov.il/globaldata/getsequence/getHtmlForm.aspx?formType=GeneralRequest%40rbc.gov.il&fbclid=IwAR1bcL86t7PUUq5Ijhj8p4aFNnAUuDg-q2YYmHLUIDZY7d96J2JRoyPX1L0).

**האם יש הבדל מהותי איפה להגיש? הדעה המקובלת כיום** היא שהגשת הסכם הגירושין לאישור בית הדין הרבני אינה מקנה לו סמכות. ועדיין, אם בהמשך הדרך יהיה ויכוח על פרשנות ההסכם עצמו הדיון כנראה יתנהל ברבני. לכן, לעמדתנו, עדיף להגיש במשפחה.

בדיון השופט/הדיין יקריא את ההסכם, לעיתים יסביר ויתקן סעיף זה או אחר, ואם הצדדים יסכימו לאשרו יחתום עליו ויאשרו כפסק דין. השופט/דיין בודק שההורים אכן מבינים את המוסכם בהסכם, וכי הם מאשרים בפניו כי חתמו עליו מרצון חופשי, ללא כפיה או עושק, וכי ההסכם אינו כולל תנאים בלתי חוקיים. הבדיקה החשובה מכל היא כמובן שטובת הילדים נשמרה ונלקחה בחשבון.

הליך מתן וקבלת הגט מתבצע אך ורק בבית הדין הרבני.

**בקשה שלנו**: השתמשתם בהסכם? תמיד נשמח למשוב. גם ממכם (האם הכל מובן, היה חסר לכם משהו וכו') ובעיקר לאחר הדיון בפני השופט והאם לו היו הערות. [Guyraveh04@gmail.com](mailto:Guyraveh04@gmail.com)

**הסכם גירושין**

**ההורים**:

|  |  |
| --- | --- |
| שם האם: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  ת.ז. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  כתובת נוכחית: \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  מספר טלפון: \_\_\_\_\_\_\_\_\_\_\_\_\_\_\_\_\_\_\_\_\_\_  דוא"ל:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | שם האב: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  ת.ז. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  כתובת נוכחית: \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  מספר טלפון: \_\_\_\_\_\_\_\_\_\_\_\_\_\_\_\_\_\_\_\_\_\_  דוא"ל:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**הילדים** (כל ילד/ה לחוד וכן כל הילדים יחדיו יקראו להלן: "הילדים"):

שם הילד/ה          מין  מס' ת.ז              תאריך לידה

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. גירושין וסידור הגט:
2. הצדדים מסכימים להתגרש זמ"ז בהקדם, לעשות את כל הפעולות והסידורים הנדרשים לצורך סידור הגט ביניהם, ולהגיש בקשה משותפת לגירושין לבית הדין הרבני מיד לאחר אישורו של הסכם זה.

1. הצדדים ישמעו להוראות בית הדין ויתייצבו לסידור הגט ביניהם במועד הראשון שיקבע בית הדין.

1. במעמד סידור הגט ובכפוף לו, מוותרת האשה על מזונותיה, כתובתה, תוספת כתובה וכל תשלום פיצוי הנובע מנישואי הצדדים.
2. הבעל מסכים ליתן גט ויתנו, והאישה מסכימה לקבל הגט ותקבלו, והכל כאמור בהוראותיו של הסכם זה וללא עיכוב כלשהו. מוסכם על הצדדים כי סעיף זה אינו בסמכות בית משפט לענייני משפחה, אלא רק בסמכות בית הדין הרבני.
3. הצדדים מסכימים לשאת בחלקים שווים בכל תשלומי האגרות ובכל ההוצאות הנדרשות בבית הדין הרבני.
4. **מבוא:**
5. ההורים מודעים ומכירים בכך כי הדרך הנכונה והטובה ביותר עבורם ועבור ילדיהם הינה הגעה להסכמות מתואמות ביניהם בדרכי שלום, והם מצהירים על כוונתם לעשות כל הנדרש לקידום הדיאלוג ביניהם, להידברות נאותה, ולפניה לדפוסי פתרון מחלוקות בהסכמה.
6. ההורים מצהירים כי הסכם זה נערך מתוך הכרה כי טובת כל אחד מילדיהם היא שיקול ראשון במעלה, וכי יפעלו לצורך קידום:
   1. מעורבות שני ההורים בגידול ילדיהם.
   2. שיתוף ילדיהם ושמיעת דעתם בהתאם לגילם, בגרותם, הבנתם וכיבוד רצונם במידת האפשר.
   3. שמירה על קשר אישי, סדיר, הדוק, רצוף ומשמעותי של ילדיהם עם שני ההורים ומשפחתם המורחבת, במגוון ההקשרים ההוריים.
   4. שיתוף פעולה בין ההורים בעניינים הנוגעים לילדיהם, לטובתם.
   5. מניעת חשיפת ילדיהם למחלוקות בין ההורים, כמיטב יכולתם ושמירה על כבוד ההורה האחר.
   6. יישוב מחלוקותיהם בדרכי שלום.
7. שני ההורים הינם ויהיו האפוטרופוסים הטבעיים של ילדיהם הקטינים עפ"י חוק הכשרות המשפטית והאפוטרופסות, התשכ"ב - 1962. הילדים יהיו באחריות הורית משותפת.

ההורים מודעים ומבינים שמשמעותה של [האפוטרופסות](https://shared-parenting.co.il/guardianship/) היא כי כל החלטה **מהותית** הקשורה לילד (מלבד מקרי חירום) חייבת להתקבל על ידי שני ההורים יחדיו. באין הסכמה יפעלו ההורים על פי מנגנון יישוב הסכסוכים הקבוע בסעיף 12 בהסכם.

ההורים מתחייבים לפעול בכל הקשור לאפוטרופסותם מתוך כיבוד עקרון טובת הילדים ותוך שיתוף פעולה מלא ביניהם, מראש ולא בדיעבד.

1. כללי:
   1. ההורים, יחד ולחוד, ידאגו לטיפול, חינוך ובריאות ילדיהם.
   2. ההורים יחנכו את הילדים לכיבוד ולהערכה לכל אחד מהם ולבני משפחותיהם.
   3. כל אחד מההורים, בזמני שהותו עם הילדים, יאפשר חיזוק והעמקת הקשר של הילדים עם בני המשפחה המורחבת.
   4. כל אחד מההורים מסכים שההורה האחר יקבל מידע מכל גוף שהילדים קשורים אליו (אין בכך כדי לפטור הורה מהחובה להעביר בעצמו כל מידע להורה האחר).
   5. ההורים יעדכנו איש את רעהו באופן שוטף לגבי אירועים או דברים הנוגעים לילדים. מסיבות/אירועים בגן ובבית הספר, חוגים, תנועת הנוער וכו'. עדכונים מסוג זה יימסרו להורה האחר במועד המוקדם ביותר שניתן, אולם באחריות כל אחד מההורים להתעדכן בקבוצות וואטסאפ ומייל, לרבות הקבוצות החינוכיות של הילדים.
2. קבלת מידע הנוגע לילדים:

כיום, רק ההורה אשר הילד רשום בכתובתו, לרוב האם, ימשיך לקבל אוט' את כל המידע הנוגע לילד מהגופים השונים. על ההורה האחר, לרוב האב, לפעול (לפנות ולבקש) על מנת לקבל את המידע מהגופים השולחים.

לפיכך, ההורה אשר הילדים אינם רשומים במענו ירשום בסניף של משרד הפנים את כתובתו ככתובת שנייה לקבלת מידע (חשוב בעיקר כאשר יש ילד נכה) - [ראו כאן](https://shared-parenting.co.il/category/obtaining-information-relating-to-the-child/).

הורה אשר מקבל מידע הנוגע לבריאותו ו/או חינוכו ו/או כל עניין אחר הנחשב או יכול להיחשב כחשוב בעיני ההורה האחר, יעדכן את ההורה האחר בדבר אותו מידע, וזאת בהקדם האפשרי.

1. **בריאות:**

מוזמנים לקרוא על הנושא [כאן](https://shared-parenting.co.il/child-health/).

1. כל הורה אחראי להעניק לילדים בזמן שהייתם אצלו טיפול בריאותי רפואי **שוטף או דחוף**, לרבות ביקור אצל רופא, מעקב רפואי, מתן תרופה וכד', תוך עדכון ההורה האחר בהקדם האפשרי.
2. כל אחד מההורים מסכים שההורה האחר יקבל מידע מכל אדם או גוף שעיסוקו בבריאותם הגופנית או הנפשית של הילדים.
3. אם עדיין אין בידי ההורים שני כרטיסים מגנטיים לילד, \_\_\_\_\_\_\_\_\_\_\_\_\_\_[שם ההורה] ידאג להוצאת כרטיס מגנטי נוסף מקופת החולים בה מבוטחים הילדים.
4. פנקסי החיסונים של הילדים יוחזקו אצל \_\_\_\_\_\_\_\_\_\_\_[שם ההורה].
5. ביטוח בריאות עבור הילדים:

הילדים יהיו מבוטחים בביטוחי הבריאות על פי חוק ביטוח בריאות ממלכתי באמצעות קופת חולים \_\_\_\_\_\_\_\_\_\_\_\_\_\_.

□ בנוסף, הילדים יהיו מבוטחים באותה קופה בביטוח בריאות משלים כדלקמן (לא חובה): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ אחר \_\_\_\_\_\_\_\_\_\_\_\_.

□ בנוסף, הילדים יהיו מבוטחים בביטוח בריאות פרטי בחברת ביטוח כדלקמן (לא חובה): \_\_\_\_\_\_\_\_\_\_, ביטוח פרטי זה ישולם\_\_\_\_\_\_\_\_\_\_\_\_\_.

1. קבלת החלטות **מהותיות** בענייני בריאות:

החלטות מהותיות הקשורות לנושאי בריאות הילדים יתקבלו בהסכמה מראש בין ההורים. הסכמה לטיפול או לתרופה מסוימת אין משמעה התחייבות בלתי מוגבלת בזמן ורשאי הורה לחזור בו מהסכמתו בחלוף זמן סביר ובהתראה סבירה מראש.

* 1. קבלת החלטה, מתן הסכמה, בחירת הרופא או אישור לטיפול רפואי בילדים שאינו במסגרת טיפול שבשגרה תעשה בהסכמת שני ההורים.

בהעדר הסכמה:

□ על פי המלצת הגורם המקצועי הרלוונטי.

□ על פי החלטת\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. קבלת החלטה, מתן הסכמה, בחירת מטפל או אישור לתת לילדים טיפול של רפואה אלטרנטיבית/משלימה/שיניים וכד' תעשה בהסכמת שני ההורים.

בהעדר הסכמה*:*

□ על פי המלצת גורם מקצועי \_\_\_\_\_\_\_\_\_\_\_\_\_\_\_\_

□ על פי החלטת\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. קבלת החלטה, מתן הסכמה, בחירת מטפל או אישור לתת לילדים טיפול פסיכולוגי או פסיכיאטרי תעשה בהסכמת שני ההורים.

בהעדר הסכמה:

□ על פי המלצת גורם מטפל מקצועי/ רופא משפחה / פסיכולוג / פסיכיאטר / יועץ חינוכי / גורם אחר העובד עם הילדים.

□ על פי החלטת\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **במקרה חרום** - בו קיימת סכנה מיידית לשלומם של הילדים ו/או לבריאותם, לכל הורה הזכות והחובה לאשר טיפול רפואי כגון טיפול שיניים או ניתוח דחוף, וזאת לאחר שנקט באמצעים סבירים, בנסיבות העניין, להשגת הסכמתו של ההורה האחר. לא הצליח ההורה ליידע בטרם הפעולה הרפואית הדחופה, חלה עליו החובה ליידע את ההורה האחר על כך בהקדם האפשרי, מייד לאחר שהדבר יתאפשר.
2. **חינוך:**
3. קביעת מסגרות הלימוד (סעיף זה רלוונטי עבור הילדים אשר כבר נמצאים במסגרות

החינוך):

הילדים ימשיכו ללמוד במסגרת החינוך הנוכחית\_\_\_\_\_\_\_\_\_\_\_או במסגרת חינוכית אחרת המשתייכת לאותו זרם חינוכי:\_\_\_\_\_\_\_\_\_\_\_\_.

אם אחד ההורים מבקש לשנות מסגרת חינוכית/זרם חינוכי, ההורים יסכימו ביניהם על המסגרת החינוכית של ילדיהם. ככל והילד בגיל מתאים, תוך שיתופו בהחלטה.

ההורים מסכימים בזאת כי כל אחד מההורים, בהתאם לזמני השהות שלו, אחראי להוציא את הילדים מהמוסד החינוכי, ולשם כך הוא יכול להעזר בכל מי שיבחר לנכון (משפחה, ביביסיטר, בן/בת זוג וכו').

(ניתן להוסיף לסעיף זה שיש צורך בהסכמה מראש של ההורה האחר לאדם כזה או אחר).

בהעדר הסכמה, ההורים יפעלו לפי מנגנון יישוב הסכסוכים הקבוע בסעיף 12 בהסכם.

1. קבלת מידע והתייעצות:

מוזמנים לקרוא על נושא ההתנהלות מול המוסד החינוכי [כאן](https://shared-parenting.co.il/educational-institutions/).

1. החלטות הקשורות לנושאי חינוך הילדים, כולל בחירת המוסד החינוכי, ובכל גיל, יתקבלו בהסכמה ומראש בין ההורים.
2. הורה המבצע את הרישום למוסד החינוכי (לאחר שהוסכם עליו בין ההורים) יידע את ההורה האחר על ביצוע הרישום מייד עם ביצועו, ויעדכן על כל הודעה נוספת שתתקבל בעניין הרישום. מוזמנים לקרוא על נושא רישום הילד למוסד חינוכי [כאן](https://shared-parenting.co.il/divorced-parents-registration-first-grade-kindergarten/).
3. כל אחד מההורים מסכים שכל הורה יהיה בקשר מול מערכת החינוך. כל הורה יקבל מידע מכל אדם או גוף הקשור בחינוכם של הילדים, לרבות מידע על אסיפות הורים, התקדמותם של הילדים בלימודים, רווחתם ומידע על אירועים במסגרת החינוכית בה הם נמצאים. כל הורה רשאי להתייעץ עם כל גורם מקצועי במסגרת החינוכית בה נמצאים הילדים.
4. שמותיהם ופרטיהם של שני ההורים יופיעו ברשומות המסגרות החינוכיות של ילדיהם (כולל במערכת המחשב בבית הספר) לשם קבלת מידע, יידוע במקרה חירום ורישום ברשימת הקשר הכיתתית של הילדים. כיום רישום פרטי שני ההורים בבתי הספר לא נעשה אוט', ולכן על כל אחד מההורים חלה האחריות לדאוג לכך שפרטי שני ההורים ימסרו למסגרות החינוכיות כמה שיותר מוקדם.
5. כל אחד מן ההורים מסכים כי לשני ההורים הזכות והחובה לחתום על תעודות הילדים.
6. השתתפות בפעילויות של המסגרת החינוכית:

לשני ההורים הזכות לקחת חלק בכל הפעילויות במסגרת החינוכית של ילדיהם לרבות, אירועים בית ספריים, אסיפות הורים, מסיבות, טקסים, אירועים מיוחדים, טיולים וכד'.

בפעילויות שאינן מאפשרות השתתפות של יותר מהורה אחד, ההורים יתאמו ביניהם מי מהם ישתתף בפעילות, ובאין הסכמה ישתתף ההורה:

□ אצלו מתעורר הילד בבוקר בהתאם לחלוקת זמני השהות במועד האירוע.

□ לסירוגין, בהתאם לאפשרויות שני ההורים, כך ששני ההורים יוכלו לאורך זמן להשתתף בפעילויות אלו עם הילד.

1. חוגים, תנועות נוער ופעילויות דומות (להלן - "פעילויות"):

□ בחירת הפעילויות ומספרן תעשה בהסכמה בין ההורים לאחר היוועצות עם הילד.

□ ההורים מסכימים בזאת על חוג אחד לכל ילד בעלות ממוצעת של חוג במתנ"ס המקומי.

כל חוג מעבר לכך יהיה רק בהסכמת שני ההורים ומראש.

□ כל הורה, בזמני השהות אצלו, רשאי לרשום את הילדים לכל פעילות שיבחר כאשר הוא

נושא בנטל הכספי. רצוי כמובן לתאם את הפעילות עם ההורה האחר מראש.

□ אחר \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ כל הורה אחראי להשתתפות ילדיו בפעילויות בעת שהותם עימו.

ה. שיעורים לתגבור הלימודים ("שיעורי עזר"):

החלטה בדבר השתתפות הילדים בשיעורים פרטיים לתגבור הלימודים תתקבל (ניתן למלא יותר מאפשרות אחת):

□ על פי בקשת הילד ובהסכמת שני ההורים.

□ בהסכמה בין ההורים ולאחר היוועצות עם הילד (בהתאם לגילו).

□ בהעדר הסכמה בין ההורים יכריע בעניין קיום שיעורי התגבור המורה המלמד את הילד

את המקצוע בו נדרש תגבור.

□ אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **זמני שהות:**

* בבוא ההורים לקבוע את חלוקת זמני השהות בה ישהו הילדים עם כל אחד מהם, יראו את טובת הילדים כשיקול ראשון במעלה ולא יעדיפו את ענייניהם האישיים ונוחותם.
* שהותם של הילדים לפרקי זמן ממושכים יותר אצל אחד ההורים, אם לפי התוכנית ההורית ואם בנסיבות חריגות, לא תגרע מהאחריות ההורית המשותפת, מקבלת החלטות חשובות בחיי הילדים במשותף ומהקשר ההורי האישי, המשמעותי, הישיר והסדיר של הילדים עם שני ההורים.
* ההורים מתחייבים לנהוג בעניין חלוקת זמני השהות בגמישות הדדית ככל שיעלה הצורך, אם בגלל אירועים משפחתיים, אם מסיבות אישיות של מי מהם. ההורים יעשו כמיטב יכולתם כדי להגיע להסכמה הדדית ולתיאום מלא, תוך התחשבות בעיסוקיהם של ההורים.
* מעבר למפורט בתוכנית חלוקת זמני השהות, כל אחד מההורים יכול לקחת את הילדים לאירועים משפחתיים (מקרבה ראשונה), גם אם הדבר כרוך בסטייה מהתוכנית, כל זאת בהודעה ותיאום מראש.
* ההורים לא ייזמו ולא יקבעו כל פעילות עבור הילדים בימים ובשעות בהם הילדים שוהים אצל ההורה האחר ללא הסכמה מפורשת של אותו הורה.
* כל הורה אחראי לפעילותם השוטפת של הילדים בעת שהותם אצלו (חוגים, שיעורים, הכנה למבחנים, פגישות עם חברים וכיוצ"ב).

1. **חלוקת זמני שהות**

**אפשרות רישום א':**

רישום חלוקת זמני השהות של כל הורה בטבלה המצורפת. באתר תוכלו למצוא דוגמאות לרוב לאפשרויות חלוקת זמני השהות. ראו [כאן](https://shared-parenting.co.il/temporary-stay/).

|  |  |  |  |  |  |  |  |
| --- | --- | --- | --- | --- | --- | --- | --- |
|  | א | ב | ג | ד | ה | ו | ש |
| שבוע 1 |  |  |  |  |  |  |  |
| שבוע 2 |  |  |  |  |  |  |  |

**אפשרות רישום ב':**

מפורטת בזאת תוכנית חלוקת זמני השהות של הילדים עם הוריהם, באופן שבו בכל עת יהיה הורה שאחראי לילדים.

במחזוריות של שבועיים, ישהו הילדים באמצע השבוע אצל כל אחד מההורים בהתאם לפירוט המופיע להלן מסיום השהות במסגרת החינוכית (מוסד חינוכי מוגדר כגן, בי"ס, צהרון, פעוטון, מעון, מטפלת וכד'), ועד למחרת, למסגרת החינוכית, ובסופי השבוע לסירוגין:

\* אם בימים מסויימים הילדים נמצאים עם ההורה רק בשעות אחר הצהריים והם הולכים לישון בבית ההורה האחר, אנא רשמו זאת ביום המתאים כולל שעת המעבר. **חשוב לרשום את חלוקת זמני השהות אצל כל הורה**.

□ במהלך השבוע הראשון הילדים ישהו אצל \_\_\_\_\_\_\_\_\_ (האם, שם ההורה), בימים:

א', ב', ג', ד', ה' ו' ש' (סמנו בעיגול ומחקו המיותר) מסיום הלימודים ועד למחרת, למסגרת החינוכית. אם חלק מהימים אינם כוללים לינה יש לרשום זאת ולהוסיף את שעת המעבר.

ואצל\_\_\_\_\_\_\_\_\_ (האב, שם ההורה), בימים:

א', ב', ג', ד', ה' ו' ש' (סמנו בעיגול ומחקו המיותר) מסיום הלימודים ועד למחרת, למסגרת החינוכית. אם חלק מהימים אינם כוללים לינה יש לרשום זאת ולהוסיף את שעת המעבר.

□ במהלך השבוע השני הילדים ישהו אצל \_\_\_\_\_\_\_\_\_ (האם, שם ההורה), בימים:

א', ב', ג', ד', ה' ו' ש' (סמנו בעיגול ומחקו המיותר) מסיום הלימודים ועד למחרת, למסגרת החינוכית. אם חלק מהימים אינם כוללים לינה יש לרשום זאת ולהוסיף את שעת המעבר.

ואצל\_\_\_\_\_\_\_\_\_ (האב, שם ההורה), בימים:

א', ב', ג', ד', ה' ו' ש' (סמנו בעיגול ומחקו המיותר) מסיום הלימודים ועד למחרת, למסגרת החינוכית. במידה וחלק מהימים אינם כוללים לינה יש לרשום זאת ולהוסיף את שעת המעבר.

1. **מחלה, שביתה או חופשה בלתי צפויה** (כולל יום בחירות והשבתה מטעם המדינה (למשל בזמן הקורונה).

החובה לדאוג, לטפל ולהשגיח על כל אחד מהילדים במקרים בהם הילד אינו יכול להיות במסגרת החינוכית עקב מחלה, שביתה, חופשה בלתי צפויה, יום בחירות, השבתה, וכו' תהא על:

□ ההורה אצלו התעוררו הילדים בבוקר. הורה זה יהיה אחראי לילד עד למועד בו על פי התוכנית ההורית הילד עובר להורה האחר. היה וההורה אינו יכול לשהות עם הילד בעצמו (וגם ההורה האחר אינו יכול להיות עם הילד) חלה עליו האחריות למצוא סידור חילופי אצל קרוב משפחה מדרגה ראשונה או צד ג' ולממנו במידת הצורך.

□ אחר \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **חגים וחופשות**
2. התוכנית לחלוקת זמני השהות בחגים ובחופשות (**מועדי החופשה הם כפי שנקבעו על ידי משרד החינוך (כולל אסרו חג) או המסגרת החינוכית בה שוהים הילדים**), כולל זמני שהות בסופי שבוע הנופלים על חג או חופשה, גוברת על התוכנית ההורית הרגילה המפורטת בסעיף 4א' לעיל.
3. חלוקת זמני השהות בחגים ובחופשות תהיה על פי הפירוט הבא:

**אפשרות רישום א':**

במחזוריות של שנתיים הילדים ישהו בכל חג לחילופין אצל כל אחד מההורים, כך שבמהלך השנתיים הילדים יבלו את כל החגים עם כל אחד מההורים (כמובן שאתם יכולים לחלק את החגים בצורה אחרת המתאימה לתא המשפחתי שלכם):

|  |  |  |  |  |  |
| --- | --- | --- | --- | --- | --- |
| חג/חופשה | | שנה א' | | שנה ב' | |
| אבא | אמא | אבא | אמא |
| ראש השנה | |  |  |  |  |
| יום הכיפורים | |  |  |  |  |
| סוכות | מחצית ראשונה |  |  |  |  |
| מחצית שנייה |  |  |  |  |
| חלוקה אחרת: |  |  |  |  |
| חנוכה | מחצית ראשונה |  |  |  |  |
| מחצית שנייה |  |  |  |  |
| חלוקה אחרת: |  |  |  |  |
| פורים | |  |  |  |  |
| פסח | חופשה מקדימה לפסח – מחצית ראשונה |  |  |  |  |
| חופשה מקדימה לפסח – מחצית שניה |  |  |  |  |
| ערב חג ומחצית ראשונה של חול המועד |  |  |  |  |
| מחצית שניה של חול המועד וחג שני |  |  |  |  |
| חלוקה אחרת: |  |  |  |  |
| יום העצמאות | |  |  |  |  |
| ל"ג בעומר | |  |  |  |  |
| שבועות | |  |  |  |  |

**אפשרות רישום ב':**

בשנה הראשונה ישהו הילדים עם האב בחגים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

בשנה הראשונה ישהו הילדים עם האם בחגים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

וכך, כל שנה לחילופין.

1. במקרה בו מתקיים מעבר מהורה להורה במהלך החג, המעבר יהיה בשעה \_\_\_\_\_\_\_.
2. חלוקה אחרת ו/או הערות ותוספות לחלוקת החגים (למשל: אסרו חג, חלוקה מיוחדת לאנשים דתיים, מקרים בהם הילדים עוברים להורה האחר במהלך החג וכו'):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. עם סיום החג / החופשה יחזרו לחול זמני השהות הרגילים, כמפורט בסעיף 4א' לעיל.
2. בתום ימי החג, זמני השהות בסופי שבוע:

□ ימשיכו כפי שהיו לפני החג.

□ ימשיכו את הסדר שנוצר בעקבות השינויים בחג.

הערה: ישנם הורים ששבתות קבועות מאוד חשובות להם. אם בגלל משפחה, פגישות עם חברים או בן/בת זוג חדשים. (יש למחוק הערה זו מההסכם).

1. ניוד הילדים בחגים ומועדים מיוחדים יהיה בהתאם לסעיף ראשי 5 שבהמשך.
2. **חופשת הקיץ:**
3. ההורים מסכימים לתאם קייטנות ואת זמני שהות הילדים אצל כל אחד מהם במהלך החופשה עד ל- 1 ביוני של אותה שנה. חופשות ונסיעות יקבעו לפחות \_\_\_\_\_\_\_\_ לפני חופשת הקיץ ובהתאם לסעיפים 6 ו- 7 להלן.
4. במהלך חופשת הקיץ זמני השהות עם כל אחד מההורים יהיו כדלקמן (סמנו את המשבצת / המשבצות המתאימה/ות ומחקו את המיותר):
5. בזמן שהותם של הילדים בקייטנה או בכל מסגרת חינוכית אחרת (כולל עם מטפלת):

□ בהתאם לתוכנית ההורית הרגילה, כמפורט בסעיפים 4 לעיל.

□ ההורים יקבעו תוכנית חלוקת זמני שהות שווה. (יש לרשום תוכנית זו בסעיף זה):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ הילדים ישהו בשבוע הראשון אצל\_\_\_\_\_\_\_\_\_ [שם ההורה] ובשבוע השני אצל \_\_\_\_\_\_\_\_\_ [שם ההורה] וכך לחילופין עד סוף הקייטנה/ות למעט אם מי מההורים יבקש לצאת עם הילדים, כולם או חלקם, לחו"ל.

1. בימים בהם הילדים לא נמצאים בקייטנה או במסגרת חינוכית אחרת:

□ בהתאם לתוכנית ההורית הרגילה, כמפורט בסעיפים 4 לעיל.

□ ההורים יקבעו תוכנית חלוקת זמני שהות שווה. (יש לרשום תוכנית זו בסעיף זה):

□ הילדים ישהו בשבוע הראשון אצל\_\_\_\_\_\_\_\_\_\_ [שם ההורה] ובשבוע השני אצל \_\_\_\_\_\_\_\_\_ [שם ההורה] וכך לחילופין עד סוף החופשה הגדולה למעט אם מי מההורים יבקש לצאת עם הילדים, כולם או חלקם, לחו"ל.

1. **אירועים משפחתיים:**

לכל אחד מההורים הזכות לקחת את הקטינים לאירועים משפחתיים (כולל של בני הזוג החדשים), בתיאום מראש בין ההורים ובהתראה של לפחות 5 ימים מראש.

קשר טלפוני – לכל אחד מההורים הזכות לקיים קשר טלפוני עם הקטינים בימים בהם הקטינים לא עמו בתדירות ובשעות סבירות.

1. **ניוד (הסעות):**

מוזמנים לקרוא על הנושא [כאן](https://shared-parenting.co.il/distribution-of-the-burden-of-travel/).

1. ההורים, או מי מטעמם, מתחייבים לדאוג לניוד הילדים על פי לוח הזמנים שנקבע בתוכנית ההורית וכן לניודם לצורך קיום פעילויותיהם השונות (מוסד חינוכי, פעילות חברתית, חוגים, בית ההורה האחר וכד').
2. כל הורה אחראי לניוד הילדים לחוגים, פעילויות חברתיות וכו', במהלך זמני השהות של הילדים איתו.
3. ניוד הילדים בין בתי ההורים בימים בהם הילדים לא במוסדות הלימודים יחולק באופן הבא:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **נסיעות לחו"ל**:

הוצאת קטין מחוץ לגבולות המדינה אסורה ללא קבלת הסכמה מראש ובכתב מההורה האחר.

הורה אשר מעוניין לטוס עם הילדים לחו"ל יעדכן את ההורה האחר ויקבל את אישורו לפני שירכוש כרטיסי טיסה ולפני שיודיע לילדים על הטיסה הצפוייה, ובהודעה מוקדמת של לפחות \_\_\_\_\_\_\_\_\_\_ ימים.

להורה הנשאר בארץ שמורה הזכות לדרוש בטחונות להשבת הילדים.

* 1. ההורים מסכימים כי כל אחד מהם רשאי לנסוע לחופשה עם הילדים לחו"ל כמפורט להלן:

(לתשומת לבכם בסעיף זה כדאי להתייחס לכל הנקודות).

* לתקופה שלא תעלה על \_\_\_\_\_\_ ימים, ובצירוף תוכנית הטיול, מועדי נסיעה וחזרה והסדרי הקשר עם ההורה האחר (ניתן לקבוע משכי נסיעה מקסימליים שונים בהתאם לגילם של הילדים).
* הוצאות הנסיעה של הילד, לרבות הנפקת ויזה ליעד, ביטוחים רפואיים ואחרים, וכו', יהיו באחריותו של ההורה המבקש להוציאו לחו"ל.
* ההורה הנוסע ידאג לתקשורת סבירה של בילדים עם ההורה הנשאר.
* ההורים מסכימים כי אי החזרתם של הילדים מחופשה בחו"ל במועד המוסכם כאמור לעיל, למעט במקרים בהם הסכימו ביניהם על הארכת הנסיעה או שהעיכוב נבע ממחלה, שביתה או אילוץ אחר שאינו בשליטת ההורה, תחשב להרחקה בלתי חוקית של הילדים כמשמעותה בסעיף 3 לתוספת לחוק אמנת האג (החזרת ילדים חטופים), התשנ"א-1991, ותזכה את ההורה האחר בסעדים הנקובים בחוק.
* נסיעה שמשכה מעל התקופה האמורה תעשה בתיאום ובהסכמה מפורשת, ובכתב, של ההורה האחר.
  1. למרות האמור לעיל, ההורים מסכימים כי לא יצאו עם הילדים לחו"ל, אלא בתיאום ובהסכמה מפורשת, ובכתב של ההורה האחר:

□ למדינה מן המדינות הבאות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

□ לכל מדינה שהמדינה (משרד החוץ, כוחות הביטחון, משרד הבריאות וכו'), בעת תכנון הנסיעה עם הילדים, ממליצה לא להגיע אליה לפי האמור באתרם, נתון לשינויים שיכולים להיות באתרים אלה מעת לעת.

□ במידה וישנם חילוקי דעות בעניין נסיעה של אחד ההורים עם הילדים ליעד מסוים או במועד מסוים, יפעלו הצדדים על פי מנגנון יישוב הסכסוכים הקבוע בסעיף 12 בהסכם.

□ במידה ויש הנחיות של משרד הבריאות ליעדים מסוימים, למשל חיסונים, הן יקוימו לפני היציאה לחו"ל.

□ אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ב. נסיעות הילדים לחו"ל לבדם:

החלטה בדבר נסיעות הילדים לחו"ל ללא אחד ההורים תתקבל (ניתן למלא יותר מאפשרות אחת):

□ על פי בקשת הילד ובהסכמת שני ההורים.

□ אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ג. דרכוני הילדים יהיו אצל:

□ \_\_\_\_\_\_\_\_\_\_ [שם ההורה]. ההורים מסכימים שהמחזיק בדרכון אינו יכול לסרב לתת

אותו להורה האחר או לעשות בו שימוש ללא הסכמת וידיעת ההורה האחר.

□ אדם אחר, שפרטיו הם: ­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_

* הורה המשתמש בדרכון ונקבע בהסכם שהדרכונים יהיו אצל ההורה האחר, מתחייב מייד לאחר חזרתו עם הילדים ארצה להחזיר את הדרכון למחזיק הדרכון כפי שנקבע לעיל.
* במידה ולילדים טרם הוצא דרכון, ההורים יוציאו דרכונים לילדים תוך \_\_\_\_\_\_\_\_ חודשים מיום חתימת הסכם זה. הסבר על הוצאת דרכון ראו [כאן](https://shared-parenting.co.il/passport-application-for-a-minor-divorced-parents/).

1. **חופשות, היעדרויות:**

* ההורים מסכימים כי לכל אחד מההורים הזכות לקחת את הילדים לחופשה עימו בארץ ובלבד שיודיע ויתאם זאת עם ההורה האחר לפחות \_\_\_\_\_\_\_ ימים לפני החופשה.

* הורה שלא יהיה זמין לתקופה מסיבה כל שהיא (מילואים, נסיעת עבודה לחו"ל, חופשה ללא הילדים בארץ או בחו"ל, וכד') יידע את ההורה האחר מוקדם ככל האפשר. במידת האפשר ישהו הילדים בתקופה זו עם ואצל ההורה האחר, אולם, אם מכל סיבה שהיא לא יתאפשר הדבר, ההורה הלא זמין אחראי לדאוג לסידור חלופי סביר   
  (ולמימונו במידת הצורך) אצל בן משפחה מדרגה ראשונה או צד ג'. במקרה זה, זמני השהות עם ההורה הנשאר יתקיימו כסדרם.

1. **מקום מגורים:**

סעיף זה מתייחס כמובן עד להגיעו של הקטן בילדים לגיל 18. מוזמנים לקרוא על נושא מעבר מקום מגורים [כאן](https://shared-parenting.co.il/category/articles-categories/moving/).

* 1. ההורים מסכימים כי כל הורה יעשה כמיטב יכולתו לא להעתיק את מקום מגוריו במהלך שנת הלימודים.
  2. הורה לא יעתיק את מקום מגוריו (עם או ללא הילדים) למרחק העולה על רדיוס של \_\_\_\_ק"מ וזמן נסיעה בבוקר למוסד החינוכי העולה על\_\_\_\_\_דקות, זאת על מנת לאפשר את המשך קיומה של התוכנית ההורית כפי שפורטה לעיל. (לבחירתם האם לקבוע סעיף זה לפי שני הפרמטרים או רק אחד מהם).
  3. הורה המבקש לשנות את מקום מגוריו (עם הילדים או בלעדיהם), למרחק/זמן נסיעה העולה על המצוין בסעיף ב' לעיל, יודיע על כך בכתב להורה הנשאר לא פחות מ 90 ימים מראש. מעבר מגורים שכזה מחייב אישור והסכמה בכתב של ההורה הנשאר, ובמידת הצורך עדכון הסכם הגירושין בהתאם כדי להבטיח את מימוש אחריותם ההורית של שני ההורים.
  4. בעדכון ההסכם עקב מעבר מקום מגורים שמביא לשינוי בחלוקת זמני השהות ניתן לשקול התחשבות בעלויות נסיעה וחלוקתן, כמו גם בזמני הנסיעה ושינוי סכום המזונות.
  5. באין הסכמה יפעלו הצדדים על פי מנגנון יישוב הסכסוכים הקבוע בסעיף 12 בהסכם.

1. **עמידה בתנאי התוכנית ההורית:**
2. ההורים מסכימים כי התוכנית ההורית דלעיל מחייבת אותם לקיים אותה במלואה על מנת להבטיח את אורח חייהם התקין, רווחתם ושלומם של הילדים.
3. ההורים מסכימים כי יעשו כל מאמץ לשהות בעצמם עם הילדים במרבית השעות בהן הילדים באחריותם על פי התוכנית ההורית.
4. כל הורה יתאם עם ההורה האחר כל שינוי, ביטול והחלפה של זמני השהות המוסכמים מבעוד מועד, על מנת לאפשר התארגנות מראש. יודגש כי מדובר בשינויים חד פעמיים וחריגים.
5. שינוי קבוע עקב שינוי נסיבות יעשה בהסכמה או בעזרת מגשר/מתאם הורי, ובלית ברירה יפנו ההורים לבית המשפט.
6. **כלכלת הילד (מזונות והוצאות חריגות):**

מזונות מורכבים מהוצאות קבועות (במידה ואכן יש בהן צורך) לצד הוצאות משתנות שתמיד קיימות. לרוב הנושא הכספי מורכב יותר להורים. מוזמנים לקרוא על מזונות הילדים בהרחבה [כאן](https://shared-parenting.co.il/child-support/). (יש למחוק פסקה זו מההסכם שלכם).

* 1. **העברת דמי מזונות מהורה להורה:**
* עד לגיל 18 או בסיום לימודי התיכון - המאוחר מביניהם לגבי כל אחד מהילדים (הורים המעוניינים בכך יכולים להוסיף גם את נושא שנת השירות), מתחייב \_\_\_\_\_\_\_\_\_\_[שם ההורה] להעביר בגין כל ילד, מדי חודש בחודשו, סך של \_\_\_\_\_\_\_\_\_\_₪ למזונות הילד לידי \_\_\_\_\_\_\_\_\_\_[שם ההורה], הכולל את כל צרכיו של הילד מכל מין וסוג לרבות הוצאות מדור ואחזקת הבית (כלכלה, מדור, אחזקת מדור, תספורות, תשלום בריאות חובה כולל תרופות שבשגרה, ביטוח בריאות ממלכתי משלים, טלפון, רב קו, הוצאת דרכון, מתנות ימי הולדת לחברים, ביגוד והנעלה לשני הבתים/בית אחד וכו'). **(הערה**: אתם מוזמנים למחוק/לשנות את מה שלא רלוונטי מבחינתכם).

הערה (יש למחוק פסקה זו מההסכם שלכם): כמוסבר באתר, במידה ותגיעו לצערכם לבית המשפט למשפחה (לרבני רצוי לא להגיע) אזי, בהתאם לפסיקה הלא שוויונית כיום, מקובל לקבוע את סכום המזונות במדרגות של עד גיל 6 ואחרי גיל 6. בגישור זאת כמובן לא חובה. במידה ועדיין בחרתם בדרך זו, ניתן פשוט לחלק את הסעיף לעיל לשתי תקופות.

* סכומים אלו ישולמו עד ה- \_\_\_\_ לחודש, אך לא יאוחר מה- 10 לחודש, מידי חודש בחודשו, עבור אותו חודש.
* הסכום יהיה צמוד למדד המחירים לצרכן אשר מפורסם ע"י הלשכה המרכזית לסטטיסטיקה, ויעודכן אחת ל\_\_\_\_\_\_\_\_\_\_ (3 חודשים או שנה), בלי הפרשים לתקופות הביניים. לצורך חישוב ההצמדה, מדד הבסיס הינו \_\_\_\_\_\_\_\_\_ (המדד הידוע ביום חתימת הסכם זה. תוכלו למצוא אותו באתר הלמ"ס או לשאול בבנק).

1. דמי המזונות יועברו:
   * ישירות מידי חודש לחשבון הבנק של הורה\_\_\_\_\_\_\_\_\_\_[שם ההורה] אשר פרטיו:

בנק \_\_\_\_\_\_\_\_\_\_\_, סניף \_\_\_\_\_\_\_\_\_\_, מספר חשבון \_\_\_\_\_\_\_\_\_\_\_\_\_\_.

* על ידי הוראת קבע בנקאית, לפי פרטי החשבון שלעיל.

1. קצבת הילדים:

הערה (יש למחוק פסקה זו מההסכם שלכם): המוסד לביטוח לאומי ממשיך להעביר את קצבת ילדים כפי ששולמה בזמן הנישואים. קצבת הילדים המשולמת ע"י המוסד לביטוח לאומי משולמת כברירת מחדל לאם (ההורים יכולים בהסכמה לשנות זאת או לפצל את הקצבה במקרה בו יש יותר מילד אחד. זה תקף גם למענק הלימודים. [ראו כאן](https://shared-parenting.co.il/child-allowances/)):

□ תשולם להורה \_\_\_\_\_\_\_\_\_\_[שם ההורה], ותילקח בחשבון בחישוב דמי המזונות

שבהסכם זה.

□ תשולם ל\_\_\_\_\_\_\_\_\_\_[שם ההורה] ותועבר לחיסכון על שם הילד.

1. עם גיוסו של כ"א מהילדים ועד סיום שירות החובה:

□ לא יהיה תשלום מזונות.

□ ההורים יחלקו רק את ההוצאת המשתנות.

□ יועבר 1/3 מסכום המזונות המצוין בסעיף 1' לעיל עבור כל ילד, בערכו לאותו יום.

□ ישירות לחשבון הילד.

□ ל- \_\_\_\_\_\_\_\_\_\_[שם ההורה], כמפורט בסעיף קטן א' לעיל.

1. היה ומי מהילדים הגיע לגיל 18, סיים את לימודיו, אך שירותו הצבאי נדחה מסיבה כזו או אחרת, יופסקו תשלומים אלו ויחודשו עם הגיוס לצבא, למשך תקופת שירות החובה (הורים המעוניינים בכך, יכולים לקבוע שגם בתקופה זו ישולמו המזונות ולהוסיף גם את נושא שנת השירות במידת הצורך).
2. היה ומי מהילדים אינו משרת בצבא ו/או מבצע שירות לאומי, ולא מחמת היותו ילד חסוי, יופסקו תשלומים אלו עם סיום לימודיו התיכוניים או עם הגיעו לגיל 18, המאוחר מביניהם.
3. **הוצאות משתנות/חריגות:**

**אפשרות א' - החזרים בין ההורים:**

1. הוצאות בריאות חריגות הכרחיות של הילדים אשר הוסכמו מראש על ידי שני ההורים ואשר אינן מכוסות על ידי חוק ביטוח הבריאות הממלכתי ו/או הביטוח הרפואי המשלים כגון: רפואת שיניים, אורתודנט, פסיכולוג, תרופות שלא בשגרה, טיפולים משלימים, אבחונים, משקפיים, וכיוצ"ב, ישולמו לאחר קיזוז החזרים כאלו ואחרים (במידה ועולה צורך בהחזרים, הם יבוצעו כנגד הצגת קבלות):

□ שווה בשווה על ידי שני ההורים.

□ הורה ­­­­­\_\_\_\_\_\_\_\_\_\_ [שם ההורה]ישלם %\_\_\_\_\_\_והורה \_\_\_\_\_\_\_\_\_ [שם ההורה]

ישלם %\_\_\_\_\_\_.

□ על ידי הורה \_\_\_\_\_\_\_\_\_\_[שם ההורה].

□ במידת האפשר, כל אחד מההורים יעביר את חלקו ישירות לנותן השרות.

1. מוסכם בזאת כי ההורה \_\_\_\_\_\_ אמון על הגשת החזרים עבור הקטינים מכל ביטוח בריאות רלוונטי, וכי כל החזר שיתקבל יועבר במחציתו להורה השני בתוך 3 ימים מיום שהתקבל אצל הורה\_\_\_\_\_\_\_.
2. הוצאות חינוך:
3. הוצאות חינוך המשולמות בתחילת שנת הלימודים לגן/ביה"ס לרבות אגרות חינוך, סל תרבות, ועד כיתה, ספרי לימוד ומחברות לפי ובהתאם לרשימה אשר תומצא על ידי ביה"ס, תלבושת אחידה, וכיוצ"ב, ישולמו לאחר קבלת כל ההנחות ובקיזוז מענק הלימודים המתקבל מהמוסד לביטוח לאומי, כל עוד הוא מתקבל, על ידי ההורה אשר אל חשבונו נכנס מענק הלימודים.

במידה והעלות בפועל גבוהה מסכום המענק, יחלקו ההורים בהפרש העלות, כנגד הצגת קבלות:

□ שווה בשווה על ידי שני ההורים.

□ הורה ­­­­­\_\_\_\_\_\_\_\_\_\_ [שם ההורה]ישלם %\_\_\_\_\_\_והורה \_\_\_\_\_\_\_\_\_ [שם ההורה]

ישלם %\_\_\_\_\_\_.

□ על ידי הורה \_\_\_\_\_\_\_\_\_\_[שם ההורה].

□ במידת האפשר, כל אחד מההורים יעביר את חלקו ישירות לנותן השרות.

1. הוצאות חינוך חריגות אשר הוסכמו מראש על ידי שני ההורים (כגון: גן, צהרון, קייטנה אחת בעלות המתנ"ס ברשות, חוג אחד בעלות המתנ"ס ברשות (ההורים יכולים כמובן לקבוע קייטנה/חוג יקר יותר במידה ויש להם אפשרות כלכלית), שעורים פרטיים, תנועות נוער וכיוצ"ב אשר הוסכמו מראש על יד שני ההורים) ישולמו על ידי (במידה ועולה צורך בהחזרים, הם יבוצעו כנגד הצגת קבלות):

□ שווה בשווה על ידי שני ההורים.

□ הורה ­­­­­\_\_\_\_\_\_\_\_\_\_ [שם ההורה] ישלם %\_\_\_\_\_\_והורה \_\_\_\_\_\_\_\_\_[שם ההורה]

ישלם %\_\_\_\_\_\_.

□ על ידי הורה \_\_\_\_\_\_\_\_\_\_ [שם ההורה].

□ במידת האפשר, כל אחד מההורים יעביר את חלקו ישירות לנותן השרות.

* 1. כל הוצאה חריגה אחרת אשר הוסכמה מראש על ידי שני ההורים, בין אם הוזכרה בהסכם ההורות, ובין אם לאו, תחולק (במידה ועולה צורך בהחזרים, הם יבוצעו כנגד הצגת קבלות):

□ שווה בשווה על ידי שני ההורים.

□ הורה\_\_\_\_\_\_\_\_\_ [שם ההורה] ישלם %\_\_\_\_\_\_והורה \_\_\_\_\_\_\_\_ [שם ההורה] ישלם %\_\_\_\_\_\_.

□ על ידי הורה \_\_\_\_\_\_\_\_\_\_ [שם ההורה].

□ במידת האפשר, כל אחד מההורים יעביר את חלקו ישירות לנותן השרות.

* 1. הסכמה מראש של שני ההורים (לשיקולכם, לפי היחסים בינכם, כיצד לנסח סעיף זה):

כל הורה יידע את ההורה האחר, טרם ביצוע כל הוצאה / בכל נושא רפואי / בכל נושא חינוכי או כל תשלום אחר מעל לסכום של\_\_\_\_\_\_\_\_ש"ח, בעלות התשלום הנדרשת ויקבל את הסכמת ההורה האחר להוצאה הנדרשת, למעט במקרי חירום. כל הודעה ו/או מידע לרבות מסמכים, יועברו באחד מאופני התקשורת הבאים - להלן: "תקשורת מתועדת": תקשורת סלולרית (כגון: WhatsApp) / מייל / דואר רשום, כאשר ההורה השולח איננו מחוייב להוכיח כי ההורה השני קיבל לידיו את ההודעה אלא כי שלח לו באחד מאופני התקשורת המפורטים לעיל. כל העברה באופן אחר, תחייב את ההורה השולח להוכיח כי ההורה השני קיבל לידיו את המידע/מסמכים.

במידה ואחד ההורים לא יידע את ההורה האחר בצורך בהוצאה ולא קיבל את הסכמתו, ישא הוא בעצמו בכל העלות, ולא תתקיים הזכות לדרוש השתתפות מההורה האחר.

ההורה אשר ישלם את הסכומים האמורים יקבל מההורה האחר את חלקו בהוצאות, כנגד קבלות ו/או אישורים, תוך חודש ימים מיום התשלום בפועל. לחילופין, במידת האפשר, יעבירו שני ההורים תשלומים, כל אחד את חלקו, ישירות לידי הגורם נותן השרות או המטפל.

**אפשרות ב' -** **חשבון משותף:**

(מוזמנים לקרוא על נושא פתיחת חשבון משותף להוצאות משתנות/חריגות [כאן](https://shared-parenting.co.il/a-joint-expense-for-childrens-expenses/)).

כל אחד מההורים יעביר בכל תחילת חודש את חלקו בכלכלת הילד לנושא ההוצאות המשתנות, כאשר הסכום יקבע בהסכם הגירושין בהתאם להכנסתו של כל אחד מההורים.

ההורים יפתחו חשבון בנק משותף (החשבון צריך שיהיה ללא מסגרת או אפשרות ליתרת חובה, וללא אפשרות ללקיחת הלוואות) ממנו ינוהלו הוצאות הילדים. לחשבון זה יופקד מידי חודש סך של \_\_\_\_\_\_\_\_\_\_ ש"ח על ידי \_\_\_\_\_\_\_\_[האב, שם ההורה] וסכום של \_\_\_\_\_\_\_\_ש"ח על ידי \_\_\_\_\_\_\_\_\_\_[האם, שם ההורה].

* החשבון המשותף ישמש לכל הוצאות הילדים שאינן תלויות שהות, כגון: ביטוח בריאות ממלכתי ותרופות שגרתיות, ביגוד, הנעלה, חוגים ושיעורי עזר, טלפון, תספורות, רב קו, הוצאות חריגות למיניהן כמו משקפיים, טיפולי שיניים, מתנות ימי הולדת לחברים, קייטנה, צהרון וכו'.
* מענק הלימודים של הביטוח הלאומי הניתן מידי שנה לקראת פתיחת שנת הלימודים (כולל מענקים אחרים במידה וישולמו בעתיד על ידי המדינה), כמו גם קיצבת הילדים השוטפת, יופקדו לחשבון המשותף.
* במקרה של הוצאה חריגה חד פעמית מוסכמת, שני ההורים ישלימו את החסר באותו יחס בו הם מפקידים את הכספים בשוטף.
* מעת לעת יבחנו ההורים את צרכי הילדים ויתאימו, במידת הצורך, את הסכומים המופקדים לחשבון המשותף.
* כל הוצאה מעל ל- \_\_\_\_\_\_\_\_ ש"ח, צריך שתהיה בידיעת ובהסכמת שני ההורים, לפני הוצאתה.

1. **הטבות:**

הורים אשר יש להם זמני שהות שווים/רחבים ואשר מעוניינים לרשום בהסכם הגירושין שלהם סעיף נפרד לנושא ההטבות - אשר מצריך שימוש במונח משמורת - בעיקר לנושא הארנונה וההנחה במים, יכולים לקרוא על הנושא [כאן](https://shared-parenting.co.il/discounts-benefits-divorce-joint-custody-arrangement/).

1. **פתרון מחלוקות והתאמות עתידיות לתוכנית ההורות (סעיפים לבחירתכם):**

א. ההורים מכירים בחשיבות ההגעה להסכמות בדרכי שלום בכל הכרוך בילדיהם המשותפים והם מסכימים לעשות כל מאמץ להידבר ביניהם בדרך נאותה על מנת ליישב את מחלוקותיהם בדרכי שלום ובנועם.

ב. ההורים מבינים את החשיבות הרבה של הימנעות מחשיפת ילדיהם למחלוקות שביניהם ומתחייבים לא לשתף את הילדים במחלוקות.

ג. ההורים מסכימים לשאת ולתת במישרין על מנת ליישב כל מחלוקת ולהגיע לפתרון מוסכם בשיתוף פעולה.

ד. ההורים מבינים כי תוכנית הורות זו תחול כל עוד לא הגיעו להסכמות אחרות בכתב. היה ויעלה הצורך, ההורים מסכימים לבחון את תוכנית ההורות הקיימת ולערוך בה שינויים, בהסכמה ובכתב ולאשרה בבית המשפט. במקרה של אי הסכמה לגבי שינוי בתוכנית ההורית, תמשיך לחול התוכנית ההורית הנוכחית, ועד לגיבוש הסכמה אחרת.

1. ההורים מתחייבים כי אם לא יעלה בידם לפתור את מחלוקותיהם בשיח ובמשא ומתן ישיר ביניהם, הם יפנו ל\_\_\_\_\_\_\_\_\_\_\_\_ (צד שלישי מוסכם שהוא מגשר / מתאם הורות / יועץ / רב או אדם אחר) שהם מסכימים להסתייע בו לישוב המחלוקות.
2. ככל וההורים לא יצליחו להגיע להסכמות בעזרת צד שלישי הם יפנו לבית המשפט למשפחה או לבית הדין הרבני שיכריע בעניין.

**13. אישור התוכנית להסכם:**

א.  ההורים מצהירים כי קראו את כל האמור בהסכם זה בעיון, הבינו את משמעותו, פרטיו, תנאיו ואת השלכותיו וחתמו על הסכם זה מרצונם החופשי.

ב.  ההורים מצהירים כי הם מתחייבים לקיים ולכבד הסכם זה בדרך המיטבית שתבטיח את טובת הילדים.

ג.  הצדדים יחתמו על ההסכם ועל כל המסמכים שיידרשו לאישור ההסכם.

ד. האגרות לאישור ההסכם ולמתן תוקף של פסק דין בבית משפט/בבית הדין הרבני יחולו על

הצדדים בחלקים שווים ביניהם.

ה. מיצוי זכויות - הסכם זה ממצה את כל התחייבויות והסכמות הצדדים ומבטל כל מצג ו/או התחייבות ו/או הבטחה שנעשו בע"פ ובכתב בין הצדדים עובר לחתימתם על הסכם זה.

ו. גילוי נאות - הצדדים מצהירים בזאת כי עשו גילוי נאות לגבי כל הנתונים אשר הובאו במסגרת הליך זעריכת הסכם זה בשיתוף פעולה. היה ויתגלה בעתיד כי מי מהצדדים הסתיר מידע מהשני, תהא לצד הנפגע הזכות לעמוד על זכותו זו בכל דרך חוקית.

**ולראיה באו על החתום:**

היום \_\_\_\_\_\_\_\_\_\_\_

             \_\_\_\_\_\_\_\_\_\_\_\_\_\_\_\_                       \_\_\_\_\_\_\_\_\_\_\_\_\_\_\_\_

**שם האם וחתימה                                    שם האב וחתימה**